חוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה) (תיקון), התשפ"א-2021
הצעת חוק ממשלתית, הכנסת ה-24
פורסם: ספר החוקים, חוברת 2926, עמ' 410, 2021-08-11T00:00:00+03:00
הוחלט להאריך עד סוף שנת 2021 את תוקף החוק, המסמיך את שר המשפטים והשר לביטחון פנים, להכריז שבשל התפשטות נגיף הקורונה, חלק מהדיונים או כולם, יתקיימו שלא בנוכחות פיזית של אסירים ועצורים אלא תוך שימוש בטכנולוגיה של השתתפות בדיון מרחוק (היוועדות חזותית). 

כמו כן, הוחלט להרחיב את האפשרות לקיים דיונים מרחוק בתקופה שבה החשש מהתפשטות נגיף הקורונה נמוך באופן יחסי, אך המגפה טרם מוגרה, כך שלעניין עצורים ואסירים שהם חייבי בידוד, יתקיים דיון מרחוק שלא בנוכחותם, וכן בית המשפט יהיה רשאי לאפשר לקיים דיון מרחוק לאסירים ועצורים שמבקשים שלא להגיע לבית המשפט בשל חשש מהידבקות בנגיף הקורונה, ואשר ניתן לקיים את הדיון בעניינם ללא נוכחותם הפיסית בהתחשב במהות הדיון. יחד עם זאת, נקבעו סוגי דיונים שבשל מהותם לא ניתן יהיה לקיים בהם ככלל דיון בהיוועדות חזותית כאמור, אלא מטעמים מיוחדים.

הסדרים אלו יחולו גם על דיונים בוועדת השחרורים, ועל אסורים ועצירים במערכת המשפט הצבאית, בשינויים המחויבים.